ଭୁବନେଶ୍ବରଃନିର୍ବାଚନ ପାଇଁ ଖୋଲିଲା ୨୪ ଘଣ୍ଟିଆ କଣ୍ଟ୍ରୋଲ ରୁମ୍ । ଆଗକୁ ସାଧାରଣ ନିର୍ବାଚନ ଥିବାରୁ ସମସ୍ତ ରାଜନିତିକ ଦଳ ରହିବେ ନିର୍ବାଚନ ଆୟୋଗଙ୍କ ସ୍କାନରରେ। ଏହାକୁ ଦୃଷ୍ଟିରେ ରଖି ଏପରି ବ୍ୟବସ୍ଥା କରାଯାଇଛି।୨୦୧୯ ସାଧାରଣ ନିର୍ବାଚନ ଶେଷ ପର୍ଯ୍ୟନ୍ତ ଏହି କଣ୍ଟ୍ରୋଲ ରୁମ୍ କାର୍ଯ୍ୟ କରିବ ବୋଲି ଜଣାପଡିଛି । ଜନସାଧାରଣଙ୍କ ନିମନ୍ତେ ଏକ ନମ୍ବର ଜାରି କରାଯାଇଛି। ନିର୍ବାଚନ ସମ୍ପର୍କିତ ଆଦର୍ଶ ଆଚରଣବିଧି ଉଲ୍ଲଂଘନ ସମ୍ପର୍କିତ ଅଭିଯୋଗ ୦୬୭୪୨୩୯୫୦୧୫ ନମ୍ବରରେ କରିପାରିବେ। ଅଭିଯୋଗ ପାଇବା ପରେ ତୁରନ୍ତ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ମୁଖ୍ୟ ନିର୍ବାଚନ ଅଧିକାରୀ ସୂଚନା ଦେଇଛନ୍ତି।୨୦୧୯ ସାଧାରଣ ନିର୍ବାଚନ ପାଇଁ ସମସ୍ତ ଦଳ ଗୁଡିକର ସମରସଜ୍ୟା ଚାଲିଥିବା ବେଳେ ଆଇନ ଶୃଙ୍ଖଳାକୁ ଅଧିକ ଗୁରୁତ୍ୱ ଦେବା ସହ ଯେପରି କୌଣସି ଦଳ ଆଚରଣ ବିଧି ଉଲଂଘନ ନ କରନ୍ତି ସେନେଇ ଅଧିକ ନଜର ରଖାଯାଉଛି।
